A BIZOTTSÁG 2091/2005/EK RENDELETE
(2005. december 15.)
a mezőgazdasági termékek 2006-ban érvényes export-visszatérítési nómenklatúrájának létrehozásáról szóló 3846/87/EGK rendelet nyilvánosságra hozataláról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EGK tanácsi rendeletre (1) és a mezőgazdasági termékek piacának közös szervezéséről szóló egyéb rendeletekre,
tekintettel a mezőgazdasági termékek nómenklatúrájának export-visszatérítésekhez történő létrehozásáról szóló, 1987. december 17-i 3846/87/EGK bizottsági rendeletre (2) és különösen annak 3. cikke negyedik albekezdésére,
mivel:
(1)
A 2006. január 1-jétől érvényes visszatérítések nómenklatúráját teljes terjedelmében kell közzétenni, ahogy az a mezőgazdasági termékek exportrendszerére vonatkozó rendelkezésekből következik.
(2)
Az 1719/2005/EK bizottsági rendelettel (3) bevezetett, 2006-tól alkalmazandó, a sajtokra vonatkozó kombinált nómenklatúra módosításait figyelembe kell venni, és következésképpen a visszatérítéseket tartalmazó nómenklatúrát el kell fogadni,
ELFOGADTA EZT A RENDELETET:
1. cikk
A 3846/87/EGK rendelet a következőképpen módosul:
1.
Az I. melléklet helyébe e rendelet I. mellékletének szövege lép.
2.
A II. melléklet helyébe e rendelet II. mellékletének szövege lép.
2. cikk
Ez a rendelet 2006. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. december 15-én.